Source: http://legislatie.just.ro/Public/DetaliiDocument/208652
Timestamp: 2019-12-08 22:37:09+00:00

Document:
LEGE 290 29/11/2018 - Portal Legislativ
pentru modificarea și completarea Legii nr. 2/1968 privind organizarea administrativă a teritoriului României
Parlamentul României adoptă prezenta lege. + Articolul ILegea nr. 2/1968 privind organizarea administrativă a teritoriului României, republicată în Buletinul Oficial al României, Partea I, nr. 54-55 din 27 iulie 1981, cu modificările ulterioare, se modifică și se completează, după cum urmează:1. Articolul 2 se modifică și va avea următorul cuprins: + Articolul 2(1) Capitala României este municipiul București.(2) Municipiul București este organizat în subdiviziuni administrativ-teritoriale numerotate, denumite sectoare. ... 2. Articolul 3 se modifică și va avea următorul cuprins: + Articolul 3Județul este alcătuit din orașe și comune - unități de bază ale organizării administrativ-teritoriale a țării - în funcție de condițiile geografice, economice, sociale, etnice și de legăturile culturale și tradiționale ale populației. ... 3. Articolul 4 se modifică și va avea următorul cuprins: + Articolul 4(1) Orașul este unitatea administrativ-teritorială urbană, caracterizată de o densitate mare a populației și care concentrează activități socio-culturale și activități economice predominant neagricole.(2) Orașele care au un număr mai mare de locuitori, o însemnătate deosebită economică, socială și culturală la nivel județean sau național pot fi declarate municipii, în condițiile Legii nr. 351/2001 privind aprobarea Planului de amenajare a teritoriului național - secțiunea a IV-a - Rețeaua de localități, publicată în Monitorul Oficial al României, Partea I, nr. 408 din 24 iulie 2001, cu modificările și completările ulterioare.(3) Orașele și municipiile sunt alcătuite din localități componente sau din localități componente și sate ce aparțin orașului, respectiv municipiului, după caz.(4) Localitatea în care își au sediul autoritățile administrației publice ale orașului sau municipiului este localitate-reședință de oraș, respectiv de municipiu, după caz.(5) Orașele, respectiv municipiile în care își au sediul autoritățile administrației publice ale județului sunt orașe-reședință de județ, respectiv municipii-reședință de județ. ... 4. Articolul 5 se modifică și va avea următorul cuprins: + Articolul 5(1) Comuna este unitatea administrativ-teritorială rurală, caracterizată de o densitate mai mică a populației, unită prin comunitate de interese și tradiții, în cadrul căreia se desfășoară activități predominant agricole.(2) Comunele cuprind unul sau mai multe sate.(3) Satul în care își au sediul autoritățile administrației publice ale comunei este sat-reședință de comună. ... 5. Articolele 6, 7 și 8 se abrogă. ... 6. La articolul 9 se introduce un nou alineat, alineatul (2), cu următorul cuprins:(2) Pentru fiecare județ, localitățile reședințe de municipii și orașe sunt înscrise la punctul «A. Municipii», respectiv punctul «B. Orașe», la prima poziție de la coloana «Localități componente ale municipiului» sau la coloana «Localități componente ale orașului», după caz, iar satele-reședință de comune sunt înscrise la punctul «C. Comune», la prima poziție de la rubrica «Satele componente ... 7. După articolul 9 se introduce un nou articol, articolul 10, cu următorul cuprins: + Articolul 10Se interzice orice modificare a limitelor teritoriale ale județelor, orașelor, comunelor și satelor care are ca scop sau efect schimbarea ponderii cetățenilor aparținând minorității naționale în unitatea administrativ-teritorială în cauză, precum și afectarea drepturilor și libertăților acestora decurgând din Constituție, tratatele și convențiile internaționale la care România este parte. ... 8. În anexă, în cazul unităților administrativ-teritoriale care conțin în denumirea acestora litera „î“ aceasta se va înlocui cu litera „â“ prin aplicarea regulilor stabilite prin Hotărârea Adunării generale a Academiei Române, din 17 februarie 1993, privind revenirea la „â“ și „sunt“ în grafia limbii române, publicată în Monitorul Oficial al României, Partea I, nr. 51 din 8 martie 1993. ... 9. În anexă, denumirea și componența unităților administrativ-teritoriale se înlocuiesc cu denumirea și componența unităților administrativ-teritoriale pe județe, prevăzute în anexa la prezenta lege. ... 10. Anexa se completează cu tabelul „Documentar - Situație statistică privind organizarea administrativă a teritoriului României“. ... + Articolul II(1) Înscrierea noii denumiri a unității administrativ-teritoriale în actele de identitate, pașapoarte și permise de conducere se va realiza odată cu eliberarea acestora la cerere sau la expirarea termenului de valabilitate.(2) Înscrisurile oficiale emise până la intrarea în vigoare a prezentei legi în care denumirile unităților administrativ-teritoriale și ale localităților componente sunt înscrise cu litera „î“ își păstrează valabilitatea. + Articolul IIILegea nr. 2/1968 privind organizarea administrativă a teritoriului României, republicată în Buletinul Oficial al României, Partea I, nr. 54-55 din 27 iulie 1981, cu modificările ulterioare, precum și cu modificările și completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.Această lege a fost adoptată de Parlamentul României, cu respectarea prevederilor art. 75 și ale art. 76 alin. (1) din Constituția României, republicată.
ADRIAN ȚUȚUIANUBucurești, 29 noiembrie 2018.Nr. 290. + ANEXĂ

References: Articolul 2
 Articolul 2
 Articolul 3
 Articolul 3
 Articolul 4
 Articolul 4
 Articolul 5
 Articolul 5
 articolul 9
 articolul 9
 articolul 10
 Articolul 10